
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595




Р Е Ш Е Н И Е  
№  РС-8963-18-080


Днес, 13.11.2019 година, в град София, Комисията за противодействие на корупцията и за отнемане на незаконно придобитото имущество, в състав:

Заместник - председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева


У С Т А Н О В И:

Производството е по реда на чл. 71, ал.1, предложение първо от Закона за противодействия на корупцията и за отнемане на незаконно придобитото имущество (ЗПКОНПИ), образувано въз основа на сигнал с рег. № ЦУ 01/8963 от 24.07.2018г.
Сигналът е подаден против Златица Г. Петрова – заемала длъжността „изпълнителен директор“ на Изпълнителна агенция „***“ (***), Емил Ц. Велчовски – заемал длъжността и.д. главен секретар и директор на дирекция „***“ в *** и К. Г. Г. – директор на дирекция „***“ в ИА**.
По същество в сигнала се съдържат твърдения, че ръководни служители на ИА** - Златица Г. Петрова, Емил Ц. Велчовски и К. Г. Г. извършват услуги на лечебни заведения, на основание сключени граждански договори.
Сигналът е придружен с писмени доказателства в три тома – I том, съдържащ 595 стр., II, съдържащ 460 стр. и III том, съдържащ 448 стр.
Комисията служебно е извършила справки в регистри на НБД „Население“,  Търговски регистър и регистър на юридическите лица с нестопанска цел и НОИ.  

След като обсъди събраните в хода на административното производство доказателства, Комисията установи следното от фактическа страна:

Сигналът е подаден от идентифицирано лице с посочени имена и е подписан.

I. Златица Г. Петрова, ЕГН ***, е била директор на ИА** в периода м. февруари 2010 – февруари 2012г., в периода м. ноември 2014 – февруари 2017г., както и в периода 01 юни 2017 – м. март 2019г.
От събраните в хода на производството доказателства по отношение на Златица Петрова е видно следното:
1. Златица Петрова е сключила два граждански договора със „***“ ЕООД /*** – ***“ ЕООД/ за участие в комисия за провеждане конкурси за началник на отделения -  граждански договор № 6/15.06.2016г. с договорено възнаграждение в размер на 400 лв. и граждански договор № 8/26.08.2016г. с договорено възнаграждение в размер на 300 лв. 
По отношение на *** – *** ЕООД, Златица Петрова е разпоредила извършване на две проверки, както следва:
- Със Заповед № РД-20-190/05.12.2017г. е разпоредила извършване на извънредна проверка на *** – *** ЕООД, като проверката е прекратена на основание изтекли преклузивни срокове, по предложение от проверяващия екип, направено с Доклад с вх. № П-20-190-5/20.12.2017г.
- Със Заповед № РД-27-4/02.01.2018г. е разпоредила извършване на извънредна проверка на *** – *** ЕООД по писмо на  ***. В хода на проверката е съставен акт за установено административно нарушение № А-27-4/19.02.2018г., а административнонаказателната преписка е прекратена по съображения за маловажност, на основание чл. 28 от ЗАНН, по предложение на проверяващата комисия, направено с Докладна записка № А-27-4/19.02.2018г.

2. Златица Петрова има сключен възмезден граждански договор № Д–7-30/26.06.2017г. за участие в комисия за провеждане на конкурс за началник на клиника с „***“ ЕАД /***ЕАД – гр. С./.
По отношение на *** ЕАД – гр. С., Златица Петрова е осъществила следните действия, в качеството си на изпълнителен директор на ИА**:
- Със Заповед № РД-27-377/09.10.2015г., е разпоредила извършване на проверка на *** ЕАД – гр. С., след писмо от ***. Със Заповед № РД-27-377-1/22.10.2015г., Златица Петрова е отменила Заповед № РД-27-377/09.10.2015г. поради отпуск по болест на ръководителя на комисията, която извършва назначената проверка на *** ЕАД – гр. С. В журнала, в който се отразява всяка една проверка на ИА** е отразено, че няма нарушения и няма издадени препоръки, въпреки, че проверката не е извършена.
- Със Заповед № РД-27-355/02.09.2016г., е разпоредила извършване на извънредна проверка в *** ЕАД – гр. С. по писмо на ***. В резултат на проверката е съставен акт за установяване на административно нарушение № А-27-355/30.11.2016г. С резолюция на Златица Петрова № Р-27-355/25.01.2017г., същият е отменен на основание чл. 54, във вр. с чл. 34, ал. 1, т. „в“  от ЗАНН, след писмено възражение от страна на лечебното заведение.
- Със Заповед № РД-27-456/18.11.2016г. е разпоредила извършване на извънредна проверка на  *** ЕАД – гр. С. В хода на проверката не са констатирани нарушения, не са издадени препоръки на лечебното заведение, съгласно Констативен протокол за извършена проверка № КП 27-456/02.12.2016г. и Доклад № Д-27.456/15.12.2016г. 
- С нейни резолюции № Р-27-395/25.01.2017г. и № Р-27-395-1/25.01.2017г., на основание чл. 54 от ЗАНН, във вр. с чл. 34, ал. 1, т. „в“ от ЗАНН, след писмено възражение от страна на лечебното заведение, са отменени два акта за установяване на административно нарушение с № А-27-395/30.11.2016г. и № А-27-395-1/14.12.2016г., съставени въз основа на Заповед № РД-27-395/03.10.2016г. на Т. П. И. – заместник-директор на ИА**, с която  е разпоредено извършване на извънредна проверка  в *** ЕАД – гр. С. 
- Със Заповед № РД-27-136/20.04.2017г. на изпълнителния директор на ИА** (през този период М. Х.) е разпоредена проверка на *** ЕАД – гр. С. Изготвен е констативен протокол от проверката с рег.  № КП 27-136/13.06.2017г. и Доклад с рег. № Д-27-136/26.06.2017г. в периода, когато отново Златица Петрова е изпълнителен директор на ИА**. Не са констатирани нарушения и не са издадени препоръки на лечебното заведение.
- Със Заповед № РД-27-185/01.06.2017г., е разпоредила извършване на извънредна проверка на *** ЕАД – гр. С. В хода на проверката е съставен акт за установяване на административно нарушение № А-27-185/07.09.2017г. и е издадено наказателно постановление № НП-27-185/27.09.2017г. от Златица Петрова, в качеството ѝ на изпълнителен директор и административнонаказващ орган.
- Със Заповед № РД-27-202/22.05.2018г., е разпоредила извършване на планова проверка в *** ЕАД – гр. С. В резултат на проверката не са установени нарушения, съгласно констативен протокол № КП 27-202/07.06.2018г. Направена е една препоръка в констативен протокол с рег. № КП-27-202/07.06.2018г.

3. Златица Петрова има сключени два възмездни граждански договора с *** АД – гр. Г. за участие в заседания на комисия за провеждане на конкурс за избор на началник отделение в същото лечебно заведение. При сключването на граждански договор № 175/28.10.2015г. е договорено възнаграждение в размер на 400 лв., а по граждански договор № 197/25.11.2015г. е договорено възнаграждение в размер на 200 лв. 
По отношение на *** АД – гр. Г., Златица Петрова е разпоредила извършване на няколко проверки, както следва:
- Със Заповед № РД-20-58-4/27.05.2015г. е разпоредила извършване на извънредна проверка на *** АД – гр. Г. Проверката е прекратена поради изтекли преклузивни срокове.
- Със Заповед № РД-27-438/04.11.2016г. е разпоредила извършване на извънредна проверка на *** АД – гр. Г., в резултат на която е дадена препоръка за спазване на Закона за здравето в констативен протокол № КП 27-438/14.11.2016г. и Доклад с рег. № Д-27-438/18.11.2016г. В резултат от проверката е издаден акт за установяване на административно нарушение № А 27-438/20.12.2016г., въз основа на който П. Х. – изпълнителен директор на ИА** в този момент, е издал наказателно постановление № НП-27-438/17.03.2017г.
- Със Заповед № 27-329/25.08.2017г. е възложила извършването на извънредна проверка на ***АД – гр. Г. За резултатите от проверката е изготвен Констативен протокол № КП 27-329/08.09.2017г. и Доклад с вх. № Д-27-329/13.09.2017г., с които не са констатирани нарушения в диагностично-лечебния процес при проверката.
- Със Заповед № РД-27-371/29.09.2017г. е разпоредила извършване на извънредна  проверка в *** АД – гр. Г. В хода на проверката са съставени пет акта за установяване на административни нарушения и са издадени от Златица Петрова, като изпълнителен директор на ИА** и административнонаказващ орган, пет наказателни постановления с рег. № НП 27-371/17.04.2018г., № НП 27-371-1/17.04.2018г., № НП 27-371-2/17.04.2018г., № НП 27-371-3/17.04.2018г. и № НП 27-371-4/17.04.2018г., които са влезли в сила.

4. Златица Петрова има сключени два възмездни граждански договора с *** АД /„*** – С.“ АД/ за участие в конкурсна комисия за избор на началник на отделение в лечебното заведение с рег. № ГД № 5/17.04.2013г. и  с рег. № ГД 16/26.04.2016г.
По отношение на „***“ АД, Златица Петрова е разпоредила извършване на няколко проверки, както следва:
- Със Заповед № РД-20-33/09.05.2014г. е разпоредила извършване на извънредна проверка на „***“ АД. В хода на проверката е издаден акт за установяване на административно нарушение № А-20-33-10/24.04.2015г. и наказателно постановление № НП-20-33-10/04.08.2015г. , влязло в сила на 19.08.2015г. 
- Със Заповед № РД-27-394/23.10.2015г. е разпоредила извършване на планова проверка на „***“ АД, като в хода на проверката не са констатирани нарушения, а са направени са препоръки.
- Със Заповед № РД-27-342/08.09.2017г. е разпоредила извършване на извънредна проверка на „***“ АД. В хода на проверката е съставен акт за установяване на административно нарушение № А-27-342/08.12.2017г. и е издадено наказателно постановление № НП-27-342/04.06.2018г.
- Със Заповед № РД-27-523/14.12.2017г. е разпоредила извършването на извънредна проверка на  „***“ АД, за която е изготвен констативен протокол. 

5. Златица Петрова е била председател на Съвета на директорите на *** АД – гр. Р. в периода 29.03.2017г. – 14.07.2017 г. Едновременно с това, считано от 01.06.2017г. тя е била и изпълнителен директор на ИА**. 
По отношение на МБАЛ „***“ АД – гр. Р., Златица Петрова е разпоредила извършване на няколко проверки, както следва:
- Със Заповед № РД-27-312/30.12.2014г. е разпоредила извършване на извънредна проверка в *** АД – гр. Р., която завършва с издаване на три акта за установяване на административния нарушения с рег. № А-27-312-2/0306.2015г., № А-27-312-3/03.06.2015г. и № А-27-312-4/06.06.2015г.  и наказателни постановления с рег. № НП-27-312-2/14.08.2015г., № НП-27-312-3/14.08.2015г. и № НП-27-312-4/14.08.2015г.
- Със Заповед № РД-27-82/16.03.2015г. е разпоредила извършване на проверка на МБАЛ „***“ АД – гр. Р. В хода на проверката е съставен акт за установяване на административно нарушение с № А-27-82/03.06.2015г. и наказателно постановление № НП 27-82/25.08.2015г.
- Със Заповед № РД-27-217/11.06.2015г. е разпоредила извършване на извънредна проверка в *** АД – гр. Р., като в хода на проверката не са констатирани нарушения.
- Със Заповед № РД-27-278/23.07.2015г. е разпоредила извършване на извънредна проверка в *** АД – гр. Р. В хода на проверката е издаден акт за установяване на административно нарушение№ А-27-278/28.09.2015г. и наказателно постановление № НП-27-278/27.11.2015г.
- Със Заповед № РД-27-341/04.09.2015г. е разпоредила извършване на извънредна проверка в *** АД – гр. Р., като в хода на проверката не са констатирани нарушения. 
- Със Заповед № РД-27-84/19.02.2016г. е разпоредила извършване на извънредна проверка в *** АД – гр. Р., в хода на която е издаден акт за установяване на административно нарушение № А-27-84/14.04.2016г. и наказателно постановление № НП-27-84/13.06.2016г. 
- Със Заповед № РД-27-200/09.06.2017г., в качеството си на Изпълнителен директор на ИА**, е разпоредила извършване на извънредна проверка в *** АД – гр. Р., на което в същото време е била Председател на Съвета на директорите. В хода на проверката е издаден акт за установяване на административно нарушение № А-27-200/24.08.2017г. и наказателно постановление № НП-27-200/10.01.2018г., влязло в сила на 22.01.2018г. и платено на същата дата от управителя на лечебното заведение.

II. Емил Ц. Велчовски, ЕГН ***, е главен секретар на ИА**, считано от 01.02.2018г., съгласно декларация с рег. № В41/28.02.2018г. по Закона за публичност на имуществото на лица, заемащи висши държавни длъжности, видно от Регистъра на лицата, заемащи висши публични длъжности, публикуван на сайта на КПКОНПИ. 
От справки в Търговски регистър и в Регистър на юридическите лица с нестопанска цел,  не се събраха доказателства Велчовски да е управител или съдружник или да е в икономически взаимоотношения с К. М. Ф. – управител и едноличен собственик на капитала на „***“  ЕООД, ЕИК: ***, което дружество от своя страна е имало сключени договори със *** ЕАД – гр. С.
ЕТ „***“ с ЕИК: *** с управител Е. С. А. е прекратено към 13.02.2002 г., съгласно справка от НИС „Делфи“.

III. К. Г. Г., ЕГН ***, е директор на дирекция „***“ в ИА** и държавен инспектор в отдел “***” в дирекция „***“ в Изпълнителна агенция „***“. 
К. Г. има сключен граждански договор КД № 6/18.02.2016г. с УМБАЛ „***“ АД – гр. С. 
В периода 01.01.2016г. – 01.04.2018г., Г. е участвал като ръководител на екип в две проверки на *** АД – гр. С., назначени от изпълнителния директор на ИА** със  Заповед № РД-27-13/11.01.2016г. и Заповед № РД-27-468/23.11.2017г.

Въз основа на така изяснената фактическа обстановка, Комисията установи следното от правна страна:

За да е осъществен конфликт на интереси по смисъла на чл. 2 ЗПУКИ (отм.) и чл. 52 от ЗПКОНПИ, следва да са налице три кумулативно изискуеми предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
  Легалните дефиниции на понятията частен интерес и облага се съдържат в чл. 2, ал. 2 и ал. 3 от ЗПУКИ (отм.) и чл. 53 и чл. 54 от ЗПКОНПИ. Частен е всеки интерес, който води до облага от материален или нематериален характер за лице, заемащо публична длъжност или за свързани с него лица, включително всяко поето задължение. Облага е всеки доход в пари или в имущество, включително придобиване на дялове или акции, както и предоставяне, прехвърляне или отказ от права, получаване на привилегия или почести, получаване на стоки или услуги безплатно или на цени, по-ниски от пазарните, помощ, глас, подкрепа или влияние, предимство, получаване или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Съгласно  чл. 2 от ЗПУКИ (отм.) и чл. 52 от ЗПКОНПИ наличието на лице, заемащо публична длъжност по смисъла на чл. 3 от ЗПУКИ (отм.), съответно лице, заемащо висша публична длъжност по смисъла на чл. 6, ал. 1 от ЗПКОНПИ, е задължителна предпоставка за Комисията да разгледа и да се произнесе по сигнал за установяване на конфликт на интереси.
Като изпълнителен директор на Изпълнителна агенция „***“ в периода м. февруари 2010 – февруари 2012г., м. ноември 2014 – февруари 2017г., в периода 01 юни 2017 – м. март 2019г., Златица Г. Петрова е била лице, заемало публична длъжност, съгласно чл. 3, т. 18, предл. първо от ЗПУКИ (отм.), съответно лице, заемащо висша публична длъжност по чл. 6, ал. 1, т. 18, предл. пето от ЗПКОНПИ и компетентна да се произнесе относно наличието или липсата на конфликт на интереси по отношение на нея е КПКОНПИ. 
Съгласно чл. 4, ал. 3 от Устройствения правилник на ИА**, в правомощията на изпълнителен директор на агенцията се включват: да ръководи, координира и контролира осъществяването на цялостната дейност на Агенцията; да сключва договори, свързани с осъществяване дейността на Агенцията; да носи отговорност за управлението на финансовите средства и за законосъобразното и целесъобразното им разходване; да издава индивидуални административни актове в кръга на своята компетентност; да налага принудителни административни мерки и издава наказателни постановления в случаите, предвидени със закон; да дава указания и задължителни предписания на лечебните заведения, свързани с медицинското обслужване, вътрешния ред и организацията на дейността им; да утвърждава структурата на административните звена в дирекциите, длъжностното разписание и вътрешните правила за работната заплата; да назначава държавните служители, изменя и прекратява служебните правоотношения с тях, сключва, изменя и прекратява трудовите правоотношения с лицата, работещи в Агенцията; да издава заповеди за определяне на комисии за осъществяване на контролната дейност на Агенцията и др.
Само по себе си наличието на свързано лице не представлява конфликт на интереси по чл. 2 от ЗПУКИ (отм.), респ. чл. 52 от ЗПКОНПИ. Свързаността създава риск от такъв в случаите, при които лице заемащо публична длъжност упражни правомощия или изпълни задължения по служба в интерес на свързаното лице. Частният интерес трябва да е такъв, че да може да повлияе върху безпристрастното и обективно изпълнение на правомощията или служебните задължения на лицето, заемащо висша публична длъжност и да води до облага за него или за свързано с него лице.
ЗПКОНПИ, както и отмененият с него Закон за предотвратяване и установяване на конфликт на интереси (ЗПУКИ), не съдържат легална дефиниция за „икономически зависимости“, но видно от целта на закона, а и от съдебната практика по въпроса, същите се обосновават от съществуването на стопанско-финансово обвързване между две лица, при което у двете или у някое от тях възниква субективно убеждение или се провокира мотив за осъществяване на поведение, в случая служебни правомощия, по определен, ползващ другото лице начин.
От събраните в хода на производството доказателства се установи, че Златица Петрова е участвала в състава на комисии за избор на началници на отделения в „***“ ЕООД, *** ЕАД – гр. С.,  *** АД – гр. Г. и *** АД, по силата на сключени от нея и дружествата граждански договори. Същите са с еднократно действие, за периода на провеждане на съответния конкурс и независимо от възмездния си характер, не могат да обусловят извод за наличие на „икономически зависимости“ между нея и съответните дружества. Липсата на трайност и еднократния характер на договорите между Петрова и юридическите лица, тяхната инцидентност, както и размера на полученото от нея възнаграждение, не могат да доведат до извод, че същите са от естество да създадат основателни съмнения в безпристрастността и обективността на изпълняваните от Златица Петрова правомощия по служба по отношение на посочените дружества, а тези обстоятелства са необходимите юридически факти, за да се направи правният извод за наличието на релевантен частен интерес. 
Фактът, че Златица Петрова е председател на Съвета на директорите на *** АД – гр. Р. в периода  01.06.2017г. – 14.07.2017г., въз основа на сключен договор за управление, обуславя наличието на икономическа зависимост между нея и дружеството, а оттук и свързаност, по смисъла на § 1, т. 1 от ДР на ЗПУКИ (отм.).

1. Назначените от Златица Петрова, в качеството й на изпълнителен директор на ИА**, проверки в „***“ ЕООД, със Заповед № РД-20-190/05.12.2017г. и Заповед № РД-27-4/02.01.2018г., не са издадени  непосредствено преди или след сключването на гражданските договори, a над година и четири месеца преди това, т.е. при липса на свързаност между лицата, и проверките по тях са приключили по начин, предложен от проверяващите комисии, поради което не може да се обоснове наличие на частен интерес у Златица Петрова при упражняване на посочените от нея правомощия по служба по отношение на „***“ ЕООД.

2. Упражнените правомощия от Златица Петрова, в качеството й на изпълнителен директор на ИА**, в периода след сключването на  граждански договор № Д - 7-30/26.06.2017г. с *** ЕАД – гр. С., не обосновават частен интерес за Златица Петрова.
Горното произтича от факта, че Златица Петрова издава Заповед РД 27-185/01.06.2017г. за извънредна проверка и Заповед № РД-27-202/22.05.2018г.  за планова проверка на лечебното заведение, в резултат на която е издадено и наказателно постановление № НП 27-185/27.09.2017г., преди сключването на граждански договор № Д – 7-30/26.06.2017г. с *** – гр. С. Видно е, че сключеният впоследствие граждански договор № Д – 7-30/26.06.2017 г. не е могъл да повлияе упражнените от Златица Петрова правомощия по служба в неин частен интерес по смисъла на чл. 2, ал. 2 от ЗПУКИ (отм.), респ. чл. 53 от ЗПКОНПИ.
Заповеди  № РД -27-377-1/22.10.2015г., Заповед № РД-27-355/02.09.2016г. и Заповед № РД-27-456/18.11.2016г. , както и Резолюция № Р-27-395/25.01.2017г., Резолюция № Р-27-395-1/25.01.2017г. са издадени преди датата на подписване на граждански договор № Д-7-30/26.06.2017г., т.е. при липса на свързаност между лицата,  и за тях с още по-голяма сила важи извода за липса на частен интерес за Петрова при издаването им.
3. Златица Петрова е сключила два възмездни граждански договора с *** АД – гр. Г. с рег. № 175/28.10.2015г. , респ. граждански договор № 197/25.11.2015г.
Преди сключване на посочените граждански договори, Златица Петрова, в качеството си на изпълнителен директор на ИА**, е упражнила правомощия по отношение на ***АД – гр. Г., издавайки Заповед № РД 20-58-4/27.05.2015г., с която разпорежда извършване на проверка в лечебното заведение. От това следва, че Петрова е упражнила правомощията си по служба при липсата на частен интерес. Отделно от това,  съгласно чл. 73 от ЗПКОНПИ, производството за установяване на конфликт на интереси се образува в срок до 6 месеца от откриването, но не по-късно от три години от извършване на нарушението. Предвид датата на регистриране на сигнала на 24.07.2018г., тригодишният срок по чл. 73 от ЗПКОНПИ от издаването на Заповед № РД 20-58-4/27.05.2015г. е изтекъл на 27.05.2018г., което е основание за прекратяване на образуваното производство по отношение на Златица Петрова във връзка с издаване на Заповед № РД 20-58-4/27.05.2017г. за извършване на проверка на *** АД – гр. Г.
След сключване на граждански договор с рег. № 175/28.10.2015г. и граждански договор № 197/25.11.2015г., Златица Петрова, в качеството си на изпълнителен директор на ИА**, също е упражнила правомощия по служба по отношение на *** АД – гр. Г., като е издала Заповед № РД-27-438/04.11.2016г. след период около година след сключване на граждански договор на 25.11.2015г., а  Заповед № 27-329/25.08.2017г. и Заповед № РД-27-371/29.09.2017г. за извършване на проверки на лечебното заведение, дори след повече от близо две години след посочената дата, т.е. при липса на свързаност между лицата. В резултат на проверките и изцяло в съответствие с констатациите в констативните протоколи и докладите от извършените проверки, Златица Петрова е издала пет наказателни постановления с рег. № НП 27-371/17.04.2018г., № НП 27-371-1/17.04.2018г., № НП 27-371-2/17.04.2018г., № НП 27-371-3/17.04.2018г. и № НП 27-371-4/17.04.2018г., с които са наложени административни наказания и същите са влезли в сила. Горното не може да обоснове наличие на частен интерес за Златица Петрова.

4. Златица Петрова и „***“ АД са сключили два възмездни граждански договора за участие на Петрова в конкурсна комисия за избор на началник на отделение в лечебното заведение с рег. № ГД № 5/17.04.2013г. и с рег. № ГД 16/26.04.2016г. 
Като изпълнителен директор на ИА** Златица Петрова е издала заповед за извършване на проверка на „***“ АД с рег. № РД-20-33/09.05.2014г. 
По отношение на Заповед № РД-20-33/09.05.2014г. важи казаното по-горе и съгласно разпоредбата на чл. 73 от ЗПКОНПИ, производството следва да бъде прекратено, поради изтекъл 3 годишен срок от упражняване на правомощията. 
Златица Петрова упражнява правомощия по отношение на „***“ АД и чрез издаването на Заповед РД-27-394/23.10.2015г., Заповед РД-27-342/08.09.2017г. и Заповед № РД 27-523/14.12.2017г. , с които назначава извършване на проверки в лечебното заведение, както и с издаването на наказателно постановление № НП-20-33-10/04.08.2015г. 
Подробният анализ на последвалите действия от страна на Петрова не могат да обусловят наличие на неин частен интерес. Упражнените правомощия и извършените действия от Петрова, последвали извършените проверки въз основа на цитираните заповеди, са в съответствие с констатациите и препоръките от проверяващите комисии, в резултат на което Златица Петрова, в качеството й на изпълнителен директор на ИА** и административнонаказващ орган е издала и наказателно постановление № НП 27-342/04.06.2018г., с което е наложила административно наказание. Освен това Заповед РД-27-394/23.10.2015г е издадена преди сключване на граждански договор рег. № ГД 16/26.04.2016г. Заповед РД-27-342/08.09.2017г. и Заповед № РД 27-523/14.12.2017г. са издадени след изтичане на около година и половина от датата на сключване на гражданския договор, т. е при липса на свързаност между лицата.
Изложеното по-горе води до извод, че упражнените от страна на Златица Петрова правомощия по служба, в качеството и на изпълнителен директор на ИА** и лице, заемащо публична длъжност по смисъла н чл. 5, т. 18 от ЗПУКИ (отм.), респ. висша публична длъжност по смисъла на чл. 6, ал. 1, т. 18 от ЗПКОНПИ, по отношение на „***“ ЕООД, *** ЕАД – гр. С., *** АД – гр. Г., „***“ АД не могат да обусловят наличие на частен интерес за нея.

5. В качеството й на изпълнителен директор на ИА** Петрова е разпоредила проверки и по отношение на свързаното с нея по смисъла на §1, т.1, б.“б“ от ДР на ЗПКОНПИ лице - *** АД – гр. Р., като е издала Заповед № РД-27-312/30.12.2014г., Заповед № РД-27-82/16.03.2015г., Заповед № РД-27-217/11.06.2015г. и Заповед № РД-27-278/23.07.2015г., по отношение на които производството следва да бъде прекратено в съответствие с разпоредбата на чл.73 от ЗПКОНПИ, предвид факта, че 3-годишният срок за последната от тях е изтекъл на 23.07.2018 г., а сигналът е регистриран в КПКОНПИ на 24.07.2018 г. 
Златица Петрова е упражнила правомощия по отношение ***АД – гр. Р. и чрез издаването на Заповед № 27-341/04.09.2015г., Заповед № РД 27-84/19.02.2016г. и Заповед № РД 27-200/09.06.2017г., с които е назначила извършване на проверки в лечебното заведение – свързано с нея лице, по смисъла на §1, т.1, б. „б“ от ДР на ЗПКОНПИ. 
Упражнените правомощия и извършените действия от Петрова, последвали направените проверки въз основа на цитираните заповеди, са изцяло в съответствие с констатациите и препоръките от проверяващите комисии, в това число въз основа на тях Златица Петрова е издала  наказателни постановления с № НП -27-312-2/14.08.2015г., № НП- 27-312-3/14.08.2015г., № НП- 27-312-4/14.08.2015г., № НП- 27-82/25.08.2015г., № НП-27-278/27.11.2015г., № НП-27-84/13.06.2016г. и № НП-27-200/10.01.2018г., с които са наложени административни наказания. Следователно, в този случай, не може да се обоснове наличие на частен интерес, както за Златица Петрова, така и за свързаното с нея лице, предвид факта, че назначаването на проверките, издаването на наказателното постановление и налагането на санкции, води до неблагоприятни последици за него.  Същите не са насочени към поставяне в привилегировано положение, предоставяне на подкрепа или влияние, получаване на обещание за избягване на загуба, отговорност, санкция или друго неблагоприятно събитие, което обуславя и липсата на конфликт на интереси.

II. Емил Ц. Велчовски , ЕГН ***, е заемал длъжността Главен секретар на ИА**, считано от 01.02.2018г., удостоверено с подадена от него декларация по Закона за публичност на имуществото на лица, заемащи висши държавни длъжности с рег. № В41/28.02.2018г., видно от справка в Регистър на лицата, заемащи висши публични длъжности на сайта на КПКОНПИ. Като такъв Емил Ц. Велчовски е лице, заемащо висша публична длъжност по смисъла на чл. 6, ал. 1, т. 28, предл. пето от ЗПКОНПИ.
Видно от подадена от него Декларация за имущество и интереси по чл.35, ал.1, т.2 във връзка с чл.38, ал.1, т.3 от ЗПКОНПИ, вх. № Ф210/22.04.2019 г., Велчовски е заемал тази длъжност до 01.04.2019 г., когато с изменение на Закона за лечебните заведения (ДВ, бр. 102 от 2018г.), в сила от 01.04.2019г., Изпълнителна агенция „**“ е преобразувана в Изпълнителна агенция „***“.  
От събраните по преписката доказателства не се установи Велчовски да има роднински или икономически взаимоотношения с К. М. Ф. – управител и едноличен собственик на капитала на „***“  ЕООД, ЕИК: *** и ЕТ „***“ с ЕИК: ***, което обуславя и липсата на свързаност, по смисъла на §1, т. 15 от ДР на ЗПКОНПИ, помежду им. Нещо повече, от справка в НИС „***“ е видно, че ЕТ „***“ е прекратено към 13.02.2002г.
Относно твърденията в сигнала, че Велчовски използва приближени физически и юридически лица, във връзка със сключване на договори с лечебни заведения, от извършената проверка и от събраните в частност по преписката доказателства, не се установи  Велчовски, в качеството си  Главен секретар на ИА** и лице, заемащо висша публична длъжност по смисъла на чл. 6, ал. 1, т. 28, предл. пето от ЗПКОНПИ, да е сключвал договори  със *** и *** ЕАД – гр. В., с оглед на което не може да се обоснове и наличие на частен интерес – негов или на свързано с него лице по смисъла на чл. 52, във вр. с чл. 53 от ЗПКОНПИ, при упражняване на негови правомощия или действия по служба.
Липсата на свързаност, обуславя и липсата на частен интерес на лицето, заемащо висша публична длъжност - в конкретния случай Велчовски, при извършване на проверка на *** – гр. С., като ръководител на екип, определен със Заповед № РД 27-206/09.06.2017г. на изпълнителния директор на ИА**, което от своя страна води и до невъзможност за реализиране на фактическия състав на конфликта на интереси като административно нарушение по  ЗПКОНПИ.

III. К. Г. Г., в качеството си на директор на дирекция „***“ в ИА*** е бил лице, заемащо публична длъжност по смисъла на чл. 3, т. 25 от ЗПУКИ (отм.), а в качеството си на държавен инспектор в отдел “***” в дирекция „***“ в Изпълнителна агенция „***“ е лице, по смисъла на § 2, ал. 1, т. 1 от ДР на ЗПКОНПИ.
С изменение на Закона за лечебните заведения (ДВ, бр. 102 от 2018г.), в сила от 01.04.2019г., Изпълнителна агенция „***“ е преобразувана в Изпълнителна агенция „***“.  
Наличието на лице, заемащо висша публична длъжност е съществена материалноправна предпоставка за провеждане на производството пред Комисията за противодействие на корупцията и за отнемане на незаконно придобитото имущество, за която тя следи служебно. Липсата на тази предпоставка – субект, или лице, заемащо висша публична длъжност, срещу което да се проведе административното производство, се явява пречка за разглеждане на постъпилия сигнал и е основание за прекратяване на производството по отношение на Г.
В тази връзка и на основание § 2, ал. 8 от ДР на ЗПКОНПИ, установяването на конфликт на интереси се извършва от органа по назначаването, който следва да извърши проверка за конфликт на интереси по отношение на изложените твърдения в сигнала относно К. Г. Г.

Предвид изложеното, на основание чл. 74, ал. 1 и ал. 2 ЗПКОНПИ и чл. 73 и чл. 6, ал. 1 от ЗПКОНПИ, Комисията за противодействие на корупцията и за отнемане на незаконно придобитото имущество 
	
					Р  Е  Ш  И :

НЕ УСТАНОВЯВА конфликт на интереси по отношение на Златица Г. Петрова, ЕГН *** – изпълнителен директор на Изпълнителна агенция „***“ в периода м. февруари 2010 – февруари 2012г., м. ноември 2014 – февруари 2017г., в периода 01 юни 2017 – м. март 2019г. и лице,  заемало публична длъжност, съгласно чл. 3, т. 18 от ЗПУКИ (отм.), респективно заемало висша публична длъжност по чл. 6, ал. 1, т. 18 от ЗПКОНПИ, във връзка с упражнени правомощия по служба по отношение на *** ЕООД, *** ЕАД – гр. С., *** АД – гр. Г., „*** АД, свързани с издаване на Заповед № РД-27-377/09.10.2015г., Заповед № РД-27-355/02.09.2016г., Заповед № РД-27-456/18.11.2016г., Заповед № РД-27-202/22.05.2018г., Заповед № РД-20-190/05.12.2017г., Заповед № РД-27-4/02.01.2018г., Заповед РД 27-185/01.06.2017г., Заповед № РД-27-438/04.11.2016г., Заповед № 27-329/25.08.2017г., Заповед № РД-27-371/29.09.2017г., Заповед РД-27-394/23.10.2015г., Заповед РД-27-342/23.10.2015г., Заповед № РД 27-523/14.12.2017г., наказателни постановления № НП 27-185/27.09.2017г., № НП 27-371/17.04.2018г., № НП 27-371-1/17.04.2018г., № НП 27-371-2/17.04.2018г., № НП 27-371-3/17.04.2018г., № НП 27-371-4/17.04.2018г., № НП 27-342/04.06.2018г. и № НП-20-33-10/04.08.2015г., резолюции с № Р-27-355/25.01.2017г., № Р-27-395/25.01.2017г. и № Р-27-395-1/25.01.2017г., поради липса на частен интерес. 

НЕ УСТАНОВЯВА конфликт на интереси по отношение на Златица Г. Петрова, ЕГН *** – изпълнителен директор на Изпълнителна агенция „***“ в периода м. февруари 2010 – февруари 2012г., м. ноември 2014 – февруари 2017г., в периода 01 юни 2017 – м. март 2019г. и лице,  заемало публична длъжност, съгласно чл. 3, т. 18 от ЗПУКИ (отм.), респективно заемало висша публична длъжност по чл. 6, ал. 1, т. 18 от ЗПКОНПИ, във връзка с упражнени правомощия по служба по отношение на ***АД – гр. Р., свързани с издаване на Заповед № 27-341/04.09.2015г., Заповед № РД 27-84/19.02.2016г. и Заповед № РД 27-200/09.06.2017г., № НП -27-312-2/14.08.2015г., № НП- 27-312-3/14.08.2015г., № НП- 27-312-4/14.08.2015г., № НП-27-82/25.08.2015г., № НП-27-278/27.11.2015г., № НП-27-84/13.06.2016г. и № НП-27-200/10.01.2018г., поради липса на частен интерес.

ПРЕКРАТЯВА производството по сигнал с рег. № ЦУ 01/8963 от 24.07.2018г. по отношение на Златица Г. Петрова, ЕГН ***, в останалата му част.

НЕ УСТАНОВЯВА конфликт на интереси по отношение на Емил Ц. Велчовски, ЕГН *** - Главен секретар на Изпълнителна агенция „***“ – лице, заемало публична длъжност по чл. 6, ал. 1, т. 28, предл. пето от ЗПКОНПИ, във връзка с участието му като ръководител на екип, определен със Заповед № РД 27-206/09.06.2017г. на изпълнителния директор на Изпълнителна агенция „***“ за извършване на проверка на *** – гр. С., поради липса на частен интерес.

     	    ПРЕКРАТЯВА производството по отношение на К. Г. Г., ЕГН ***, като държавен инспектор в отдел “***” в дирекция „***“ в Изпълнителна агенция „***“.

		    ПРЕПРАЩА сигнала на Изпълнителния директор на Изпълнителна агенция „***“ за предприемане на необходимите действия по компетентност.    
		  
		     След приключване на проверката Изпълнителният директор на Изпълнителна агенция „***“ следва да уведоми КПКОНПИ за резултатите от същата.


Препис от решението да се изпрати на ***, с оглед преценка за реализиране на правомощията по чл. 76, ал. 2 от ЗПКОНПИ.

С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“. 
	
КОМИСИЯ:

Заместник - председател:………………/Антон Славчев/

Член:………………………………../Антоанета Цонкова/

Член:…………………...……………....…/Пламен Йоцов/

Член:…………………………………..../Силвия Къдрева/

